Source: http://finlex.fi/fi/laki/alkup/1990/19901177
Timestamp: 2019-12-10 00:09:50+00:00
Document Index: 25684386

Matched Legal Cases: ['§2', '§3', '§2', '§5', '§6', '§7', '§8', '§3', '§10', '§11', '§12', '§13', '§14', '§4', '§16', '§17', '§18', '§5', '§20', '§21', '§6', '§7', '§24']

Asetus valtiontalouden tarkastuksesta 1177/1990 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1990 › 1177/1990
2) tarkastaa ja valvoa valtion tulo- ja menoarvion sekä valtion taloudenhoitoa ja tilinpitoa koskevien lakien, asetusten ja määräysten noudattamista, valtion talouden hoidon tarkoituksenmukaisuutta sekä liiketoiminnassa yleisesti hyväksyttyjen taloudellisten periaatteiden noudattamista valtion liiketoiminnassa;
3) tarkastaa ja valvoa valtionapujen myöntämistä sekä valtionapua saavien yhdyskuntien, yhteisöjen ja yhtymien varojen käyttöä ja tilinpitoa sen selvittämiseksi, onko valtionapua koskevia säännöksiä ja määräyksiä sekä valtionapua myönnettäessä määrättyjä ehtoja noudatettu ja onko varoja asianmukaisesti käytetty siihen tarkoitukseen, johon valtionapu on annettu; sekä seurata valtionapujen käytön valvontaa;
6) seurata kehitystä toimialallaan, tehdä tarvittaessa ehdotuksia muutoksiksi niihin lakeihin, asetuksiin ja määräyksiin, joiden noudattamisen valvonta kuuluu tarkastusvirastolle, samoin kuin tehdä muita tarpeellisiksi katsomiaan uudistusehdotuksia; sekä
Tarkastusvirastossa on yleinen osasto ja kolme tarkastusosastoa.
Yleiselle osastolle kuuluvat tarkastusviraston yleistä hallintoa ja tarkastusosastoille tarkastustointa koskevat asiat.
Tarkemmat määräykset sisäisestä työnjaosta ja hallinnon järjestelystä annetaan, jollei tästä asetuksesta muuta johdu, työjärjestyksessä, jonka pääjohtaja vahvistaa.
Tarkastusvirastossa on pääjohtajan ja osastopäällikön virkoja sekä muita tarpeellisia virkoja.
Tarkastusviraston päällikkönä on pääjohtaja, joka toimii myös yleisen osaston päällikkönä.
Kunkin tarkastusosaston päällikkönä on osastopäällikkö, jolla on tarkastusneuvoksen arvonimi.
Pääjohtaja johtaa tarkastusviraston toimintaa ja vastaa siitä, että virastolle kuuluvat tehtävät hoidetaan tehokkaasti ja taloudellisesti. Hänen tulee seurata viraston toimialalla tapahtuvaa yleistä kehitystä sekä tehdä aloitteita tarvittaviksi uudistuksiksi.
1) vastata siitä, että osastolle asetetut tavoitteet saavutetaan tehokkaasti ja taloudellisesti;
2) johtaa ja kehittää osastonsa toimintaa sekä seurata kehitystä toimialallaan;
3) vastata osastonsa henkilöstön ja muiden voimavarojen tarkoituksenmukaisesta käytöstä;
4) vastata osastonsa henkilöstön kehittämisestä; sekä
5) edistää henkilöstön yhteistyötä.
Muun yksikön päällikön tehtävistä on soveltuvin osin voimassa, mitä 1 momentissa säädetään osaston päällikön tehtävistä.
Vahvistetusta työnjaosta huolimatta on jokainen tarkastusviraston virkamies velvollinen suorittamaan ne tehtävät, jotka pääjohtaja tai asianomainen osastopäällikkö hänelle antaa.
Tarkastusvirastolle kuuluvat asiat ratkaisee asianomaisen virkamiehen esittelystä tarkastusneuvosto, pääjohtaja, osastopäällikkö, suunnittelupäällikkö tai toimistopäällikkö.
Tarkastusneuvosto käsittelee asiat, jotka koskevat:
1) esitysten ja lausuntojen antamista periaatteellisesti tärkeistä tai laajakantoisista asioista;
2) tarkastusviraston toimialaa koskevien yleisten ohjeiden antamista valtion viranomaisille ja laitoksille;
3) tarkastusviraston toimialaan kuuluvien tehtävien jakamista osastoille ja toimistoille;
4) tarkastussuunnitelman vahvistamista;
5) tarkastuksista aiheutuvia kannanottoja;
6) tarkastusviraston toiminnasta annettavaa kertomusta;
7) tulo- ja menoarviota, tilinpäätöstä, toiminta- ja taloussuunnitelmaa, joukkosopimuksia; sekä
8) asioita, jotka pääjohtaja määrää tarkastusneuvoston käsiteltäviksi.
Osastopäällikkö voi työjärjestyksessä määrätyin edellytyksin hyväksyä tarkastussuunnitelmaan vähäisiä tarkistuksia.
Jos tarkastusneuvoston istunnossa ilmenee erimielisyyttä asian ratkaisemisesta, asia päätetään äänestämällä noudattaen samaa menettelyä kuin monijäsenisessä tuomioistuimessa.
Tarkemmat määräykset istunnossa tapahtuvasta esittelystä, pöytäkirjoista, toimituskirjoista sekä niiden allekirjoittamisesta ja muista vastaavista asioista antaa tarkastusneuvosto.
Pääjohtaja ratkaisee asiat, joita ei käsitellä tarkastusneuvostossa tai joita hän ei ole siirtänyt 9 §:ssä tarkoitetun virkamiehen ratkaistavaksi.
Pääjohtajan sijaisena toimii valtiovarainministeriön määräämä osastopäällikkö.
Muiden virkamiesten sijaisista määrää pääjohtaja.
2) osastopäälliköltä virkaan soveltuva ylempi korkeakoulututkinto sekä perehtyneisyys julkiseen talouteen ja valtion hallintoon; yhden osastopäällikön tulee kuitenkin olla oikeustieteen kandidaatin tutkinnon suorittanut; sekä
3) toimistopäälliköltä, suunnittelupäälliköltä, atk-erikoistutkijalta, erikoistutkijalta, ylitarkastajalta ja tarkastajalta virkaan soveltuva ylempi korkeakoulututkinto.
Pääjohtajan nimittää virkaan tasavallan presidentti valtioneuvoston esityksestä virkaa haettavaksi julistamatta.
Osastopäällikön nimittää virkaan valtioneuvosto pääjohtajan annettua asiassa lausunnon.
Muut kuin 1 ja 2 momentissa mainitut virkamiehet nimittää pääjohtaja.
2) osastopäällikölle enintään yhdeksi vuodeksi pääjohtaja ja yli yhdeksi vuodeksi valtiovarainministeriö; sekä
Viran väliaikaisen hoitajan ottamisesta avoinna olevaan virkaan ja viran hoitamisesta virkavapauden aikana päättää se, joka 17 §:n 1 momentin mukaan myöntää virkavapauden.
Tarkastukset suoritetaan vahvistettua tarkastussuunnitelmaa noudattaen.
Kaikki aloitetut tarkastukset päättyvät tarkastusneuvoston kannanottoon tarkastuksen aiheuttamista toimenpiteistä.
Tarkastettavan viranomaisen, laitoksen tai valtionenemmistöisen osakeyhtiön palveluksessa olevat ovat velvolliset tarvittaessa avustamaan asianomaista tarkastuksen toimittajaa tarkastuksen suorittamisessa.
Tarkastusviraston tulee vuosittain antaa valtiontilintarkastajille ja valtiovarainministeriölle kertomus edellisen vuoden toiminnastaan.
Tarkastusviraston tulee toimittaa valtiontilintarkastajille ja valtiovarainministeriölle seuraavat asiakirjat, selvitykset ja muut tiedot toiminnastaan varainhoitovuoden aikana:
1) seuraavaa varainhoitovuotta koskeva toimintasuunnitelma;
2) tarkastuksissa laaditut tarkastusmuistiot sekä tarkastuksista annetut tarkastuskertomukset ja tarkastusviraston päätökset samoin kuin tarkastusten, muistioiden ja kertomusten johdosta annetut selitykset ja lausunnot;
3) tärkeimmät lausunnot, aloitteet ja uudistusehdotukset;
4) selvitys muista asioista, joiden saattaminen valtiontilintarkastajien ja valtiovarainministeriön tietoon on valtiontalouden hoidon sekä varojen käytön ja valvonnan tehostamisen kannalta tarpeen; sekä
5) valtiontilintarkastajien ja valtiovarainministeriön pyynnöstä muutoinkin niiden tehtävien hoidon kannalta tarpeelliset tiedot ja asiakirjat.
Tarkastusviraston pääjohtajaa ja osastopäällikköä syytetään virkarikoksesta Helsingin hovioikeudessa.
Tällä asetuksella kumotaan valtiontalouden tarkastuksesta 14 päivänä huhtikuuta 1965 annettu asetus (216/65) siihen myöhemmin tehtyine muutoksineen.
Sen estämättä, mitä 15 §:n 2 momentin 3 kohdassa on säädetty, toimistopäällikön, ylitarkastajan ja tarkastajan virkaan voidaan nimittää henkilö, joka tämän asetuksen voimaan tullessa oli tarkastusviraston vakinainen virkamies ja oli ennen tämän asetuksen voimaantuloa kelpoinen sanottuun virkaan.
1 luku - Tarkastusviraston tehtävät ja organisaatio1 §2 §3 §2 luku - Tarkastusviraston virkamiehet ja heidän tehtävänsä4 §5 §6 §7 §8 §3 luku - Asian käsittely ja ratkaiseminen9 §10 §11 §12 §13 §14 §4 luku - Virkojen kelpoisuusvaatimukset ja täyttäminen sekä virkavapaus15 §16 §17 §18 §5 luku - Tarkastustoiminta ja siitä annettavat selvitykset19 §20 §21 §6 luku - Erinäisiä säännöksiä22 §7 luku - Voimaantulo23 §24 §